ลงบีบีครีมด้วยฟองน้ำ ลงบีบีครีมด้วยนิ้วมือ ลงบีบีครีมด้วยแปรง
การลงบีบีครีมด้วยฟองน้ำเหมาะกับผู้ที่มีผิวมัน  หากคุณมีผิวที่มัน การลงบีบีครีมด้วยนิ้วมือจะเพิ่มความมันให้กับผิวหน้าได้ การใช้แปรงจะมีแรงกดน้อยกว่า ดังนั้นจึงอาจทำให้เกลี่ยบีบีครีมได้ยากขึ้นหากมีผิวที่มัน ฉีดสเปรย์บำรุงผิวหน้าบนฟองน้ำเล็กน้อยก่อนลงบีบีครีม  การใช้ฟองน้ำจะทำให้ความชุ่มชื้นบนใบหน้าลดลง จึงควรใช้สเปรย์บำรุงผิวหน้าเพื่อช่วยเพิ่มความชุ่มชื้นให้กับผิว การฉีดสเปรย์บนฟองน้ำก่อนยังช่วยให้คุณลงบีบีครีมได้เรียบเนียนมากขึ้น เนื่องจากสเปรย์จะช่วยให้บีบีครีมติดผิวมากขึ้นแทนที่จะเหลือติดอยู่บนฟองน้ำ บีบบีบีครีมลงบนหลังมือ ขนาดเส้นผ่านศูนย์กลาง 1.9 เซนติเมตร หรือปริมาณเท่าเหรียญบาท ขั้นตอนนี้ไม่สำคัญมากนัก เพียงช่วยให้คุณสามารถกะปริมาณของบีบีครีมให้เท่ากันได้ง่ายยิ่งขึ้น ใช้ปลายนิ้วกลางแตะบีบีครีมจากหลังมือขึ้นมา แล้วแต้มเป็นจุดๆ บนใบหน้า ได้แก่ กึ่งกลางหน้าผาก ปลายจมูก แก้มด้านซ้ายและด้านขวา และคาง  แม้ว่าคุณจะใช้ฟองน้ำในการเกลี่ย แต่ในการลงบีบีครีมบนใบหน้าในขั้นตอนแรกควรใช้นิ้วมือ เนื่องจากจะทำให้ควบคุมปริมาณได้ง่ายยิ่งขึ้น บีบีครีมที่แต้มแต่ละจุดควรมีปริมาณเท่าๆ กัน อย่าป้ายบีบีครีมเป็นปื้นหรือเป็นแต้มใหญ่ๆ ควรลงทีละน้อยและลงบางๆ เพื่อไม่ให้รู้สึกหนักหน้า ใช้ฟองน้ำกดแน่นๆ แล้วเกลี่ยออกไปทางด้านนอก  ใช้ฟองน้ำกดขึ้นลงย้ำๆ ให้ทั่ว เริ่มเกลี่ยจากบริเวณกึ่งกลางหน้าผากแล้วไล่มาที่ด้านข้าง จากนั้นเกลี่ยต่อบริเวณจมูกและคาง แล้วจึงเกลี่ยบริเวณแก้มให้เสร็จเรียบร้อยโดยเกลี่ยจากด้านในออกไปด้านนอก ผิวหนังบริเวณรอบดวงตานั้นบอบบางกว่าผิวหนังส่วนอื่น การเกลี่ยแรงเกินไปจะทำให้ผิวหนังถูกทำร้ายได้ ควรลงบีบีครีมโดยใช้วิธีแตะๆ ให้เข้ากัน  ในขั้นตอนนี้จะใช้นิ้วมือหรือฟองน้ำก็ได้ หากรู้สึกว่าการใช้ฟองน้ำควบคุมยากและมีแรงกดน้อยกว่าให้เปลี่ยนมาใช้นิ้วมือแทน อย่าลากนิ้วแรงๆ เนื่องจากผิวหนังบริเวณรอบดวงตามีความบอบบางเป็นพิเศษ และอาจทำให้เกิดริ้วรอยบางๆ ได้ สาวๆ ส่วนใหญ่มักใช้นิ้วมือในการลงบีบีครีมเนื่องจากเป็นวิธีที่ง่ายที่สุด  บีบีครีมสูตรเนื้อครีมควรลงด้วยนิ้วมือ เนื่องจากความร้อนจากนิ้วมือจะทำให้บีบีครีมละลายและเกลี่ยได้ง่ายขึ้น การใช้นิ้วมือในการลงบีบีครีมอาจทำให้ผิวดูเรียบเนียนได้ไม่เท่ากับการใช้ฟองใช้หรือแปรง บีบบีบีครีมลงบนหลังมือ ขนาดเส้นผ่านศูนย์กลาง 1.9 เซนติเมตร หรือปริมาณเท่าเหรียญบาท ขั้นตอนนี้ไม่สำคัญมากนัก เพียงช่วยให้คุณสามารถกะปริมาณของบีบีครีมให้เท่ากันได้ง่ายยิ่งขึ้น ใช้ปลายนิ้วกลางแตะบีบีครีมจากหลังมือขึ้นมา แล้วแต้มเป็นจุดๆ บนใบหน้า ได้แก่ กึ่งกลางหน้าผาก ปลายจมูก แก้มด้านซ้ายและด้านขวา และคาง  บีบีครีมที่แต้มแต่ละจุดควรมีปริมาณเท่าๆ กัน อย่าป้ายบีบีครีมเป็นปื้นหรือเป็นแต้มใหญ่ๆ ควรลงทีละน้อยและลงบางๆ เพื่อไม่ให้รู้สึกหนักหน้า ใช้นิ้วชี้และนิ้วกลางตบเนื้อครีมเบาๆ แล้วเกลี่ยเป็นวงกลมเพื่อให้บีบีครีมซึมเข้าสู่ผิว ขณะเกลี่ยให้แตะนิ้วมือขึ้นลงแทนการใช้นิ้วมือป้ายไปทั่วๆ  ค่อยๆ แตะเนื้อครีมเบาๆ เพื่อไม่ให้ผิวหนังเกิดการระคายเคือง เริ่มเกลี่ยจากกึ่งกลางหน้าผากแล้วจึงไล่มาด้านข้าง จากนั้นเกลี่ยบริเวณจมูกและคาง สุดท้ายจึงเกลี่ยบริเวณแก้มเป็นอันเสร็จเรียบร้อย หากไม่ชอบวิธีที่ใช้นิ้วมือแตะๆ เนื้อครีม ให้ใช้นิ้วชี้และนิ้วกลางเกลี่ยเนื้อครีมออกไปด้านนอกเบาๆ แทนได้ เหมือนกับขั้นตอนที่แล้ว ก่อนอื่นให้เริ่มเกลี่ยจากหน้าผาก จากนั้นเกลี่ยบริเวณจมูกและคาง แล้วจึงเกลี่ยบริเวณแก้มเป็นอันเสร็จเรียบร้อย สำหรับบริเวณรอบดวงตาให้ใช้นิ้วมือค่อยๆ ตบหรือเกลี่ยเป็นทางยาว อย่าลากนิ้วแรงๆ เนื่องจากผิวหนังบริเวณรอบดวงตามีความบอบบางเป็นพิเศษ และอาจทำให้เกิดริ้วรอยบางๆ ได้ รอสักครู่ให้บีบีครีมแห้งดี แล้วจึงแต้มบางๆ บนบริเวณที่ต้องการการปกปิดเพิ่มเติม จำไว้ว่าบีบีครีมอาจช่วยปิดรอยต่างๆ ได้ไม่หมด เพราะคุณสมบัติของบีบีครีมจะเน้นการปรับสภาพสีผิวมากกว่าการปกปิดเฉพาะจุด วิธีนี้เหมาะอย่างยิ่งสำหรับผู้ที่มีผิวหน้าแห้ง โดยเฉพาะอย่างยิ่งถ้าใช้บีบีครีมสูตรน้ำ  วิธีนี้ไม่เหมาะกับบีบีครีมสูตรครีมที่มีเนื้อหนา ถ้าคุณมีผิวแห้ง การลงบีบีครีมด้วยนิ้วมือจะทำให้ผิวหนังที่ระคายเคืองอยู่แล้วเกิดความระคายเคืองมากขึ้น ซึ่งเป็นสาเหตุทำให้ผิวหน้าแห้งยิ่งขึ้น นอกจากนี้ การใช้ฟองน้ำอาจมีแรงกดมากเกินไปและทำให้ความชุ่มชื้นบนใบหน้าลดน้อยลง บีบบีบีครีมลงบนฝ่ามือ ขนาดเส้นผ่านศูนย์กลาง 1.9 เซนติเมตร หรือปริมาณเท่าเหรียญบาท  ขั้นตอนนี้ไม่สำคัญมากนัก เพียงช่วยให้คุณสามารถกะปริมาณของบีบีครีมให้เท่ากันได้ง่ายยิ่งขึ้น วิธีนี้ควรบีบบีบีครีมลงบนฝ่ามือมากกว่าบีบบนหลังมือ เนื่องจากผิวที่ฝ่ามือจะมีความร้อนมากกว่า ทำให้บีบีครีมอุ่นและเหลวได้มากกว่าผิวบริเวณหลังมือ ซึ่งจะช่วยให้เนื้อครีมเกลี่ยได้ง่ายยิ่งขึ้น โดยเฉพาะอย่างยิ่งหากเนื้อครีมนั้นค่อนข้างเหนียวข้น ใช้ปลายนิ้วกลางแตะบีบีครีมจากหลังมือขึ้นมา แล้วแต้มเป็นจุดๆ บนใบหน้า ได้แก่ กึ่งกลางหน้าผาก ปลายจมูก แก้มด้านซ้ายและด้านขวา และคาง  แม้ว่าคุณจะใช้แปรงแต่งหน้าในการเกลี่ย แต่ในการลงบีบีครีมบนใบหน้าในขั้นตอนแรกควรใช้นิ้วมือ เนื่องจากจะทำให้ควบคุมปริมาณได้ง่ายยิ่งขึ้น บีบีครีมที่แต้มแต่ละจุดควรมีปริมาณเท่าๆ กัน อย่าป้ายบีบีครีมเป็นปื้นหรือเป็นแต้มใหญ่ๆ ควรลงทีละน้อยและลงบางๆ เพื่อไม่ให้รู้สึกหนักหน้า ใช้แปรงกดแน่นๆ แล้วเกลี่ยออกไปทางด้านนอก  การเกลี่ยด้วยแปรงจะมีแรงกดที่เบากว่าการเกลี่ยด้วยนิ้วมือหรือฟองน้ำ ดังนั้นจึงควรออกแรงกดแปรงเล็กน้อย เริ่มเกลี่ยจากหน้าผากก่อนโดยใช้แปรงเกลี่ยจากกึ่งกลางไปทางด้านบนและด้านข้าง จากนั้นเกลี่ยต่อบริเวณจมูกและคาง แล้วจึงเกลี่ยบริเวณแก้มไปทั่วๆ จนเสร็จ ผิวหนังบริเวณรอบดวงตานั้นบอบบางกว่าผิวหนังส่วนอื่น การเกลี่ยแรงเกินไปจะทำให้ผิวหนังถูกทำร้ายได้ ควรลงบีบีครีมโดยใช้วิธีแตะๆ ให้เข้ากัน  ในขั้นตอนนี้จะใช้นิ้วมือหรือแปรงก็ได้ การใช้แปรงอาจออกแรงกดได้ไม่มากนัก ซึ่งเหมาะอย่างยิ่งกับการเกลี่ยบริเวณรอบดวงตา อย่าลากนิ้วแรงๆ เนื่องจากผิวหนังบริเวณรอบดวงตามีความบอบบางเป็นพิเศษ และอาจทำให้เกิดริ้วรอยบางๆ ได้
ทำไมและเมื่อไหร่ที่ควรลงบีบีครีมด้วยฟองน้ำ. ฉีดสเปรย์น้ำแร่บนฟองน้ำ. บีบบีบีครีมลงที่หลังมือในปริมาณเล็กน้อย. แต้มบีบีครีมบนใบหน้า 5 จุด ได้แก่ หน้าผาก จมูก แก้ม 2 ข้าง และคาง. เกลี่ยบีบีครีมให้กลมกลืนกับผิวด้วยฟองน้ำ. เกลี่ยให้เบาบริเวณรอบดวงตา. ทำไมและเมื่อไหร่ที่ควรลงบีบีครีมด้วยนิ้วมือ. บีบบีบีครีมลงที่หลังมือในปริมาณเล็กน้อย. แต้มบีบีครีมบนใบหน้า 5 จุด ได้แก่ หน้าผาก จมูก แก้ม 2 ข้าง และคาง. ตบเบาๆ ให้เนื้อครีมซึมเข้าสู่ผิว. อาจใช้วิธีค่อยๆ เกลี่ยออกไปด้านนอกกรอบหน้าแทนได้. ตบเบาๆ บริเวณรอบดวงตา. ใช้บีบีครีมแต้มเพื่อปกปิดเฉพาะจุด. ทำไมและเมื่อไหร่ที่ควรลงบีบีครีมด้วยแปรง. บีบบีบีครีมลงบนฝ่ามือในปริมาณเล็กน้อย. แต้มบีบีครีมบนใบหน้า 5 จุด ได้แก่ หน้าผาก จมูก แก้ม 2 ข้าง และคาง. เกลี่ยบีบีครีมให้กลมกลืนกับผิวด้วยแปรง. เกลี่ยให้เบาบริเวณรอบดวงตา.
https://www.wikihow.com/Apply-BB-Cream https://www.wikihow.com/Apply-BB-Cream https://www.wikihow.com/Apply-BB-Cream
Using a Sponge to Apply BB Cream Applying BB Cream with Your Fingers Brushing on BB Cream